Praegu meenus, et unustasin jagada ühte jubedamat juhtumit mida üldse kogenud olen. Esmaspäeval tulin linnast tagasi, keerasin kenasti kätteõpitud võttega korteriukse lahti ja põrandal lebab  küliliasendis, silmad lahti, täiesti liikumatu kass, jalad värdjalikult välja sirutatud. Surnud. Panin ukse kinni ja läksin kassist mööda ja istusin diivanile lootuses, et ta minu liikumise silmgi liiguks või midagi ja et see kõik on üks valguse ja varju trikk jne. Ei. Tõesti surnud. Siis ta liigutas natuke oma tagumist käppa. Ajas end laisalt jalgele, ringutas, ja läks magamistoa poole…